open-index/open-wikipedia-markdown huggingface dataset:
Mhlangeni

**Mhlangeni** is 'n plattelandse gemeenskap in die Raymond Mhlaba Plaaslike Munisipaliteit in die Oos-Kaap. Dit lê in die Katriviervallei, 640&nbsp;m bo seevlak, 7&nbsp;km suidwes van Seymour, 14&nbsp;km van Buxton, 27&nbsp;km noordoos van Fort Beaufort en aan die R67-pad tussen Fort Beaufort en Whittlesea.

Die area van die gemeenskap beslaan 1,16 vk. km. en het in  2011 'n 323 inwoners gehad. Daar is 'n kerk en 'n skool. Die dorpie is in 1929 met die naam  **Tamboekievlei** as deel van die Katrivier-nedersetting  gestig as 'n sendingstasie van die Londense Sendinggenootskap. Eerw. James Read was die sendeling hier in 1834. Op versoek van die inwoners is die dorpie herdoop tot **Hertzog** ter ere van Willem Frederik Hertzog, die Kaapkolonie se adjunk-landmetergeneraal, wat oorspronklik die Katrivier-nedersetting uitgemeet het.

## Verwysings
Austronesiese tale

Die **Austronesiese tale** is 'n taalfamilie met 'n groot verspreiding en omvat omtrent 1150 tale wat deur sowat 300 miljoen mense gepraat word. Volgens die aantal tale word die Austronesiese tale net deur die Niger-Kongo-tale oorskry en volgens die moedertaalsprekers se aantal vorm dit die vyfde grootste taalfamilie ter wêreld. Die verspreiding van die Austronesiese tale streek vanaf Madagaskar (Malgassies) in die weste tot die Paaseiland (Rapa Nui) in die ooste en vanaf Taiwan (Formosaans) en Hawaii (Hawais) in die noorde tot Nieu-Seeland (Māori) in die suide. Daarmee vorm dit ná die Indo-Europese tale die tweede mees verspreide taalfamilie ter wêreld. Die naam van dié taalfamilie is afgelei van Latyn *auster* vir "suidewind" en Grieks *nêsos* vir "eiland".

duimnael|links|Huidige verspreiding van die Austronesiese tale
duimnael|links|Uitbreiding van die Austronesiese tale
Die Austronesiese tale bestaan uit twee takke, naamlik die Formosaanse tale wat net op Taiwan gepraat word en die wydverspreide Maleis-Polinesiese tale wat die meeste van die tale insluit. Die Formosaanse tale word in nege ondergroepe verdeel wat deur die inheemse bevolking gepraat word maar deur die uitbreiding van Chinees nou ernstig bedreig word. Die meeste taalkundiges stem ooreen dat die Austronesiese tale vanaf die eiland Taiwan in 'n suidelike rigting versprei het.

Die grootste tale (volgens moedertaalsprekers) is: Javaans (85 miljoen), Maleis (40 miljoen), Soendanees (34 miljoen), Tagalog (24 miljoen), Indonesies (23 miljoen), Cebuano (16 miljoen), Ilokano (7 miljoen), Madoerees (6,8 miljoen), Hiligaynon (5,8 miljoen), Boeginees (5,5 miljoen), Minangkabau (5,5 miljoen), Atjehs (3,5 miljoen), Balinees (3,5 miljoen), Bandjarees (3,5 miljoen), Waray-Waray (2,5 miljoen), Kapampangan (2 miljoen) en Pangasinan (1,2 miljoen). Elkeen van die Austronesiese tale met meer as 'n miljoen moedertaalsprekers behoort tot die Maleis-Polinesiese taalgroep. Daarbenewens staan tale soos Hawais met 1&nbsp;000, Māori met 157&nbsp;110 en Samoaans met 360&nbsp;000 moedertaalsprekers.

## Verwysings 
## Bronne 
*  

## Eksterne skakels 
*  
*
Clubview

**Clubview** is 'n voorstad van Centurion. Dit is sowat 10&nbsp;km suid van Pretoria se stadskern geleë, in die Stad Tshwane Metropolitaanse Munisipaliteit. Die voorstad is aanliggend aan die Ben Schoeman-hoofweg en naby die Gautrein-roete. Die Hennopsrivier vloei in 'n noordwaartse rigting deur die voorstad en deur die aanliggende Zwartkops-buiteklub. Die spruit word deur Lytteltonweg (M34) oorgesteek, wat die voorgenoemde hoofweg met die Ou Johannesburgpad (R101) verbind. Etlike gastehuise is hier geleë, insluitend die Kleinkaap Boutique Hotel. Montagu Pine Park lê aan die woonbuurt se noordekant.

## Kyk ook
* Centurion Christelike Laerskool
* Regio Centurion Onafhanklike Laerskool

## Verwysings
Shah Rukh Khan

**Shah Rukh Khan** (ook **Shahrukh Khan**, **SRK**; gebore op 2 November 1965 in Nieu-Delhi, Indië) is 'n Indiese akteur. Hy is in Nieu-Delhi gebore, nadat sy grootouers daar vanaf Afghanistan en Peshawar verskuif het. Hy het sy loopbaan in die 1980's begin. Hy is 'n Moslem en het aan 'n Moslem-skool gestudeer. Hy is getroud met Gauri, 'n Hindoe, en hulle het drie kinders; Aryan, Suhana en Abran. Hy het ook 'n suster met die naam Shehnaz Lalarukh. Hy het 'n magistergraad en volgens die Los Angeles Time-koerant is hy dalk die wêreld se mees beroemde film-stêr.

## Verwysings 
## Eksterne skakels 
*  
*  Shah Rukh Khan by die Internet-rolprentdatabasis
Hyundai Gamma-enjin

Die Hyundai **Gamma-enjin** is 'n reeks inlynviersilinder petrolenjins wat deur die Hyundai/Kia Motorgroep gebou word vir hul motoraanwendings. 

Die Hyundai Gamma-enjin is in die 2010 Hyundai Accent konsepmotor vrygestel om die bestaande Alpha-enjin in die Hyundai Accent en Kia Rio te vervang.

## 1.6&nbsp;L
## Gebruike 
Die Gamma-reeksenjins se 1.4L en 1.6L weergawes word in klein- tot mediummotors wat deur Hyundai en Kia vervaardig word, gebruik.

* 2007-2008 Hyundai Getz
* 2010- Kia Soul
* 2010- Kia Forte
* 2010- Kia Sportage
* 2011- Hyundai Accent
* 2011- Hyundai Elantra
* 2011- Hyundai i20
* 2007- Hyundai i30
* 2011- Hyundai ix35
* 2012- Hyundai i40
* 2012- Hyundai Veloster
* 2012- Hyundai HB20
* 2012- Kia Rio
* 2014- Kia Pro Cee'd GT
* 2014- Kia Forte Koup SX 
* 2010- Kia Venga
Bajra Sandhi-monument

duimnael|links|Die Bajra Sandhi-monument
duimnael|Regs|300px|Lugfoto van die Bajra Sandhi-monument.

Die **Bajra Sandhi-monument** is 'n monument wat aan die voorkant van die Bali-goewerneur se kantoor geleë is. Die doel van die gebou is om die Balinese volk se tydige stryd te gedenk.

Die monument is min of meer vierkantig uitgelê. Dit is in drie dele gedeel:
* *Utama Mandala* is die hoofgebou in die middel.
* *Madya Mandala* is die binnehof wat die *Utama Mandala* omring.
* *Nista Mandala* is die buitenste hof wat die *Madya Mandala* omring.
Hyundai Kappa-enjin

Die **Hyundai Kappa-enjin** is 'n reeks van drie- en viersilinder petrolenjins gebou deur die Hyundai Kia Motorgroep vir hul motoraanwendings. Die Kappa-reeksenjins sluit die kleinste motorenjins in wat deur Hyundai vervaardig word.

## Variante 
### Kappa 
* 1.2 L I4
* 1.25 L I4 

### Kappa II 
Die hoofverbetering is die toevoeging van VVT (Variable Valve timing) tot die enjin.
* 1.0 L I3
* 1.25 L I4 met VTVT

## Aanwendings 
* Kia Picanto
* Hyundai i10
Trevor Noah

**Trevor Noah** (gebore op 20 Februarie 1984 in Johannesburg) is 'n Suid-Afrikaanse komediant, akteur en TV-aanbieder.

## Lewensloop 
Trevor Noah is in Johannesburg gebore en hy het in die stadsdeel Soweto grootgeword. Sy moeder, Patricia, is 'n swart Suid-Afrikaanse vrou wat half Joods is. Sy vader Robert is 'n wit man wat van Switsers-Duitse afkoms is. Tydens die apartheidsjare was die verhouding tussen sy ouers onwettig. Sy moeder is destyds deur die apartheidsregering in hegtenis geneem en beboet. Die jong Trevor is deur sy moeder en ouma opgevoed. Sy veelrassige afkoms en persepsies oor ras en etnisiteit kom ook gereeld in sy komedie-optredes ter sprake.

Trevor Noah is veeltalig; hy praat Engels, Xhosa, Zoeloe, Suid-Sotho, Tswana, Tsonga, Afrikaans asook 'n bietjie Duits en Spaans.

## Verwysings 
## Eksterne skakels 
*  Amptelike webwerf
*
Hyundai Epsilon-enjin

regs|160px
Die **Hyundai Epsilon-enjin** is 'n reeks van drie- en viersilinder petrolenjins gebou deur die Hyundai Kia Motorgroep vir hul motoraanwendings. 

## G4HA 
Die **G4HA** is 'n viersilinderenjin van 0.8&nbsp;L (798&nbsp;cc) met 'n boorwydte van 63&nbsp;mm en slag van 64&nbsp;mm. Sy kraglewering is 40&nbsp;kW teen 6000&nbsp;opm en behaal 'n wringkrag van 70&nbsp;N·m teen 4800&nbsp;opm.

## G4HC 
Die **G4HC** is 'n viersilinderenjin van 1.0 L (999 cc) met 'n groter 66&nbsp;mm boorwydte en 73&nbsp;mm slag. Kraglewering is 43&nbsp;kW teen 5700 opm, maar wringkrag is heelwat verbeter tot 110 N·m teen 3000 opm. Die enjin word gebruik in Hyundai se klein luikrug, die Hyundai Atos.

## G4HG 
Die **G4HG** is 'n viersilinder met 3 kleppe per silinder, 'n 1.1&nbsp;L (1086&nbsp;cc) weergawe met 'n boorwydte van 67&nbsp;mm en 'n slag van 77&nbsp;mm. Kraglewering is 48 kW teen 5500&nbsp;opm en 97 N·m wringkrag teen 2800&nbsp;opm. Die enjin word gebruik in Hyundai se nuwer Santro Xing motors asook die Kia Picanto.

## G3HG 
Die **G3HG** is 'n driesilinder, 9 klep enkelbo-nokas, 0.8&nbsp;L (814&nbsp;cc) weergawe met 'n boorwydte van 67&nbsp;mm en slag van 77&nbsp;mm. Kraglewering is 41 kW teen 5500&nbsp;opm en 75 N·m wringkrag teen 4000&nbsp;rpm. Die enjin word gebruik in Hyundai se nuwe klein luikrug, die Hyundai Eon. Soos die naam aandui is hierdie G3HG enjin niks anders as 'n G4HG enjin met een minder silinder, hoofsaaklik ontwerp vir beter brandstofdoeltreffendheid.

## Sien ook 
* Lys van Hyundai-enjins

## Verwysings
Eeufeesgebou, UP

Die **Eeufeesgebou** op die Hatfieldkampus van die Universiteit van Pretoria huisves ses 300-sitplek lesingsale. Die gepaste naam Eeufeesgebou herdenk 'n honderd jaar van argitektoniese diversiteit op die kampus. Die visie en groei van die akademiese gemeenskap het gelei tot 'n eklektiese verskeidenheid van argitektoniese style op die kampus. Die voorlegging vir die Eeufeesgebou was 'n wenner in 'n argitektoniese kompetisie wat deur die universiteit aangebied was. Die gebou is ontwerp deur André Eksteen, Braam de Villiers en Leon van der Westhuizen van Earthworld Architects and Interiors en is in 2009 voltooi.

## Verwysings
Hyundai Beta-enjin

Die Hyundai se **Beta-enjin** is 'n 1.6&nbsp;L tot 2.0&nbsp;L inlynviersilinder wat in Ulsan, Suid-Korea vervaardig word. Alle Beta-enjins is DBNA-ontwerpe.

## Aanwendings van die Beta II 
* Hyundai Tiburon
* Hyundai Elantra
* Hyundai Tucson
* Hyundai Trajet
* Hyundai i30
* Kia Spectra
* Kia Sportage
* Kia Cerato
* Kia Soul (MY2009-2011)
* Kia Cee'd

## Sien ook 
* Lys van Hyundai-enjins
Hyundai Alpha-enjin

Die Hyundai **Alpha-motorenjin** was die eerste wat in Suid-Korea ontwerp en vervaardig is. Dit was 'n moderne EBNA 3-klep inlynviersilinder en beskikbaar in turbo en natuurlikgeaspireerde weergawes. Die eerste Alpha-enjin is in 1993 bekendgestel in die Hyundai Scoupe en was beskikbaar tot 2002. 

Alpha-enjins is geproduseer in 1.3 L (1341 cc) en 1.5 L (1495 cc) weergawes, met 'n 1.6 L (1599 cc) Alpha II wat van 2005 tot 2011 geproduseer is, waarna dit deur die Hyundai Gamma-enjin vervang is.

## Aanwendings 
* 2004-2007 Kia Cerato
* 2006-2010 Hyundai Accent
* 2006-2009 Hyundai Getz
* 2006-2011 Kia Rio
* 2001-2006 Hyundai Elantra

## Sien ook 
* Lys van Hyundai-enjins

## Verwysings
Hyundai Delta-enjin

Die Hyundai **Delta-enjin** is 'n 2.5&nbsp;L en 2.7&nbsp;L V6-enjin wat in Ulsan, Suid-Korea vervaardig word.

## Aanwendings 
* Hyundai Coupe (2001–2009)
* Hyundai Sonata (1999-2005)
* Hyundai Santa Fe
* Hyundai Tiburon (2003–2008)
* Hyundai Tucson
* Kia Sportage
* Kia Optima (2000-2006)
* Hyundai Grandeur (1998-2005)

## Sien ook 
* Lys van Hyundai-enjins

## Verwysings
Lys van Hyundai-enjins

Die Hyundai Motormaatskappy het reeds die volgende families van motorenjins geproduseer:
* Inlyndriesilinder
** **U** - 1.1&nbsp;L-Diesel
** **Kappa** - 1.0&nbsp;L
* Inlynviersilinder
** **A** - 2.5&nbsp;L-Diesel
** **D** - 1.5/2.0/2.2&nbsp;L-Diesel
** **J** - 2.9&nbsp;L-Diesel
** **U** - 1.5/1.6/1.7&nbsp;L-Diesel
** **R** - 2.0/2.2&nbsp;L-Diesel
** **Saturn** - 1.2/1.4&nbsp;L
** **Orion** - 1.3/1.5&nbsp;L
** **Epsilon** - 0.8/1.0/1.1&nbsp;L
** **Kappa** - 1.2/1.25&nbsp;L
** **Alpha** - 1.3/1.5/1.6&nbsp;L
** **Gamma** - 1.4/1.6&nbsp;L
** **Beta** - 1.6/1.8/2.0&nbsp;L
** **Nu** - 1.8/2.0&nbsp;L
** **Sirius** - 1.8/2.0/2.4&nbsp;L
** **Theta** - 1.8/2.0/2.4&nbsp;L
* V6
** **S** - 3.0&nbsp;L-Diesel
** **Delta** - 2.5/2.7&nbsp;L
** **Mu** - 2.7&nbsp;L
** **Sigma** - 3.0/3.5&nbsp;L
** **Lambda** - 3.0/3.3/3.5/3.8&nbsp;L
* V8
** **D8** - 16/18&nbsp;L-Diesel
** **Omega** - 4.5&nbsp;L
** **Tau** - 4.6/5.0/5.5&nbsp;L
Hyundai Lambda-enjin

Die Hyundai **Lambda-enjin** is 'n 3.0&nbsp;L tot 3.8&nbsp;L V6-enjinreeks wat in Montgomery, Alabama, Verenigde State vervaardig word.

## Sien ook 
* Lys van Hyundai-enjins
Preity Zinta

**Preity Zinta** is 'n Indiese model en aktrise. Sy is beroemd vir die rolle wat sy in Bollywood se Hindi-rolprente speel. Sy het ook in 'n paar Engelse, Pandjabi- en Telugu-rolprente gewerk. Nadat sy 'n graad in kriminele sielkunde verwerf het, het sy in 1998 haar debuut in die rolprent *Dil Se* gemaak. Daarna het sy, in dieselfde jaar, 'n rol in die rolprent *Soldier* vertolk. As gevolg van hierdie optredes, verdien Zinta 'n Filmfare-toekenning vir die Beste Vroulike debuut. Later is sy vir haar rol as 'n tiener enkelma in *Kya Kehna* erken. Zinta het dus haar loopbaan in die rolprentbedryf met 'n verskeidenheid van karakterrolle gevestig. Haar rolprentrolle, saam met haar TV-persoonlikheid het die konsep van 'n heldin in die Hindirolprentwêreld verander; sy het heelwat toekennings daarvoor ontvang.

## Filmografie 
* *Bhaiyyaji Superhitt* (2013) …
* *Ishkq in Paris* (2013) … Ishkq
* *Har Pal* (2012) … Runa
* *Main Aurr Mrs Khanna* (2009) … Haseena Jagmagia
* *Rab Ne Bana Di Jodi* (2008) … Gastoptreden
* *Heroes* (2008) … Kuljeet Kaur
* *Heaven on Earth* (2008) … Chand
* *Om Shanti Om* (2007) … Gastoptreden
* *The Last Lear* (2007) … Shabnam
* *Jhoom Barabar Jhoom* (2007) … Alvira Khan
* *Jaan-E-Mann* (2006) … Piya Goyal
* *Krrish* (2006) … Nisha Mehra
* *Kabhi Alvida Naa Kehna* (2006) … Rhea Saran
* *Salaam Namaste* (2005) … Ambar Malhotra
* *Khullam Khulla Pyaar Karen* (2005) … Priti
* *Veer-Zaara* (2004) … Zaara Hayat Khan
* *Dil Ne Jise Apna Kahaa* (2004) … Dr. Parineeta (Pari)
* *Lakshya* (2004) … Romila Dutta
* *Kal Ho Naa Ho* (2003) … Naina Catherine Kapur
* *Koi... Mil Gaya* (2003) … Nisha
* *Armaan* (2003) … Sonia Kapoor
* *The Hero: Love Story of a Spy* (2003) … Reshma/Ruksar
* *Dil Hai Tumhaara* (2002) … Shalu
* *Yeh Raaste Hain Pyaar Ke* (2001) … Sakshi
* *Dil Chahta Hai* (2001) … Shalini
* *Chori Chori Chupke Chupke* (2001) … Madhubala (Madhu)
* *Farz* (2001) … Kajal Singh
* *Mission Kashmir* (2000) … Sufiya Parvez
* *Har Dil Jo Pyar Karega* (2000) … Jahnvi
* *Kya Kehna* (1999) … Priya Bakshi
* *Dillagi* (1999) … Rani
* *Sangharsh* (1999) … Reet Oberoi
* *Raja Kumarudu* (1999) … Rani
* *Premante Idera* (1998) … Jannu
* *Soldier* (1998) … Preeti Singh
* *Dil Se* (1998) … Preeti Nair

## Eksterne skakels 
*  
*  Preity Zinta by die Internet-rolprentdatabasis
Matroosfontein Primêr

**Matroosfontein Primêr** is 'n juniorlaerskool in Matroosfontein in die Wes-Kaap. Die skool het vier grade: Graad R, Graad 1, 2 en 3. Daar is meer as 100 leerders ingeskryf.

## Geskiedenis 
Die skool het in 1959 geopen en het tans meer as 15 leerkragte.
Robert Sobukwe

**Robert Mangaliso Sobukwe** (5 Desember 1924 – 27 Februarie 1978) was 'n Suid-Afrikaanse politieke dissident, wat die Pan Africanist Congress of Azania in opposisie teen apartheid gestig het. In 2004 is Sobukwe as nommer 42 in die lys van SABC3 se Grootste Suid-Afrikaners benoem.

## Lewensloop 
[duimnael|links|Huis op [Robbeneiland waar Sobukwe aangehou is.]]
Sobukwe is in Graaff-Reinet, in die Kaapse Provinsie gebore. Hy het van 'n arm familie gekom en dus was hy plaaslik opgelei. Hy het 'n Metodiste kollege in Healdtown en later die Universiteit van Fort Hare bygewoon waar hy in 1948 'n lid van die African National Congress Youth League (ANCYL) geword het. Hy was baie betrokke by die Afrikanistiese politiek en die ideale wat daarmee verbind is. Hy het later die ANC verlaat om sy eie bevrydingsbeweging, die PAC te stig.

Sobukwe is op Robbeneiland in eensame opsluiting aangehou en daarna onder huisarres in Kimberley geplaas.

As gevolg van longkanker is hy in 1977 in 'n hospitaal opgeneem. Sy dokters het versoek dat die regering hom die vryheid van beweging op humanitêre gronde toelaat. Maar hierdie versoek is voortdurend geweier. Hy het op 27 Februarie 1978 gesterf, en is op 11 Maart 1978 in Graaff-Reinet begrawe.
Jan Hofmeyr (mediese sendeling)

[duimnael|regs|300px|Dr. Jan Hofmeyr (regs voor) by sy broer, ds. [Attie Hofmeyr (links voor), en halfbroers, Charlie en Willie Hofmeyr.]]

Dr. **Jan Kriel Albertyn Hofmeyr** (Hanover, Kaapkolonie, Suid-Afrika, 15 Maart 1882 – Portmahomack, Skotland, 15 April 1914) was 'n mediese sendeling van die Nederduitse Gereformeerde Kerk op die sendingstasie Madzimoyo in Noord-Rhodesië.

Hofmeyr is in die pastorie van die NG gemeente Hanover in die Karoo gebore waar sy vader, ds. Arend Hofmeyr, leraar was van 1877 tot sy dood op 14 April 1903. Een van dr. Hofmeyr se broers, Attie, was van 1901 tot sy dood in 1918 'n gevierde sendeling van die NG Kerk in die destydse Njassaland. Hul twee halfbroers uit hul vader se tweede huwelik, Charlie en Willie, was in later jare inspekteur van onderwys in die Unie. 

Nadat hy in 1907 sy mediese kursus in Edinburgh, Skotland, voltooi het, het dr. Jan Hofmeyr na Noord-Rhodesië vertrek waar hy op Madzimoyo sy werk as mediese sendeling begin het. Ná 'n dienstyd van vyf jaar het hy en sy vrou, Katherina McGregor Munro (Skotland, 26 Augustus 1883 – Nuweland, Kaapstad, 18 September 1967), met wie hy op 12 April 1910 op die sendingstasie Mlanda, Njassaland, in die huwelik bevestig is – waarskynlik deur sy broer, ds. A.L. Hofmeyr – met die oog op verdere studie in tropiese siektes en tandheelkunde in 1913 na haar geboorteland vertrek. Daar het hy op 15 April die volgende jaar beswyk aan longkanker in die jeugdige ouderdom van 32. 

Onder die baie deugde wat dié toegewyde man besit het, so staan geskryf in *Dr. Jan Hofmeyr, Mediese Zendeling in Nyasaland*, moet veral genoem word sy onselfsugtigheid en selfopoffering. Hy het homself nie gespaar nie, nie as geneesheer nie, en ook nie as sielesoeker nie. Iemand was destyds saam met hom daar gewerk het, getuig dan ook van hom: "Hier volgt hy de voetstappen van zyn Meester, die het land doorging genesende de kranken en predikende het Evangelie aan verloren zielen. Onze dokter was een zielezoeker onder de heidenen. Die eeuwigheid zal het openbaren hoeveel vruchtbaar zaad by by de verpleging van het lichaam uitgestrooid heeft in de donkere zielen des lyders."

## Bronne 
*   Hofmeyr, W. Lou(w); Hofmeyr, Nico J.; Hofmeyr, S.M.; Hofmeyr, George S.; Hofmeyr, Johannes W. (samestellers). 1987. ''Die Hofmeyrs: 'n Familiegeskiedenis*. Lynnwoodrif en Bloemfontein: Die Samestellers.
*  Smit, ds. A.P. 1956. *Eeufeesalbum Hanover. 'n Oorsig van die geskiedenis van die Ned. Geref. gemeente, asook een en ander oor die dorp en distrik, 1856–1956''. Hanover, NG Kerkraad.
Kia Cerato

Die **Kia Cerato** (ook bekend as die **Kia Spectra** in die VSA) is 'n kompakte motor wat sedert 2003 deur die Suid-Koreaanse vervaardiger Kia Motors gebou word. In 2008 is die Cerato vervang deur die Kia Forte, maar die "Cerato" naam het bly voortbestaan in sekere markte.

duimnael|Kia Cerato (2de geslag)

## Verwysings
Zac Goldsmith

**Frank Zacharias Robin Goldsmith** (* 20 Januarie 1975), beter bekend as **Zac Goldsmith**, is 'n Britse politikus en joernalis. Hy het die kiesafdeling Richmond Park, Londen van 2010 tot 2016 en sedert die algemene verkiesing van 2017 in die Laerhuis van die Britse parlement verteenwoordig. 

In 2015 is Zac Goldsmith aangewys as die Konserwatiewe Party se kandidaat vir die Londense burgemeestersverkiesing in 2016. Hy is verslaan deur die Britse Arbeidersparty se kandidaat, Sadiq Khan.
In Oktober 2016 het hy beswaar aangeteken teen die Britse regering se besluit om Londen se Heathrow-lughawe uit te brei en vervolgens as parlementslid bedank. In die volgende byverkiesing in Richmond Park het hy as onafhanklike kandidaat gestaan, maar is verslaan deur die Liberaal-Demokratiese kandidaat Sarah Olney. Hy verslaan Sarah Olney in die algemene verkiesing van 2017 deur enigste 45 stemme.

## Verwysings 
## Eksterne skakels 
* Zac Goldsmith se amptelike tuisblad 
* www.conservatives.com
Hyundai U-enjin

regs|120px
regs|280px

Die **Hyundai U-enjin** is 'n reeks van drie- of viersilinder dieselenjins wat gebou word deur die Hyundai Kia Motorgroepvir hul motoraanwendings. Die U-reeksenjins sluit die kleinste motordieselenjins in wat deur Hyundai vervaardig word.

## 1.1 L (D3FA) 
Die 1.1 L U dieselenjin is 'n 3-silinder weergawe van die 1.5 L U-reekseenheid en word gebou uit 'n gegote ysterblok en aluminium silinderkop met 'n kettinggedrewe DOHC met 4 kleppe per silinder, Bosch gemenedrukbuisbrandstofinspuiting (CRDi), veranderlike geometrie turboaanjaer (VGT) en innamelugkrulbeheer. Boor en slag is 75&nbsp;mm x 84.5&nbsp;mm. Dit lewer 'n indrukwekkende 55 kW (74 pk) by 4000 opm en 152 N·m se wringkrag teen 2000 opm. Dit is een van Hyundai se doeltreffendste enjins met 'n verbruik van slegs 4.2 L/100&nbsp;km (56 mpg), en laat 'n skrale 112 g/km CO2-gas vry. Die enjin sluit ook 'n 1½-enjinorde balanseeras in, gemonteer onder die krukas en gedryf deur heliese ratte om enjinvibrasie te verminder. Dit word tans toegerus in die Kia Picanto, Kia Rio, Hyundai i10 en i20 modelle.

## 1.4 L (D4FC) 
Die 1.4 L U dieselenjin maak gebruik van vier silinders en is gemaak van 'n gegote ysterblok en aluminium silinderkop met 'n kettinggedrewe DOHC met 4 kleppe per silinder, Bosch gemenedrukbuisbrandstofinspuiting (CRDi), vaste geometrie turboaanjaer (FGT) en innamelugkrulbeheer. Dit is 'n korter slag-weergawe van die 1.5 L U-reeks met boor en slag van 75&nbsp;mm x 79&nbsp;mm. Dit produseer 55 kW en 220 N·m se wringkrag in die basis Hyundai i20 en i30 GD modelle en 66 kW en 220 N·m se wringkrag in die hoër spesifikasie Hyundai i20 en Kia Rio modelle.

## 1.5 L (D4FA) 
Die 1.5 L U diesel enjin het vier silinders en is gemaak met'n cast iron blok, aluminium silinderkop met 'n  kettingaangedrewe DOHC (4 kleppe per silinder), Bosch gemenedrukbuisbrandstofinspuiting (CRDi), veranderbare geometrie turboaanjaer (VGT) en inname lug krul beheer. Boor en slag is 75&nbsp;mm x 84.5&nbsp;mm. Dit produseer 66 kW en 216 N·m wringkrag in die Hyundai Getz en 81 kW teen 4000 opm en 236 N·m se wringkrag teen 2000 opm in die Kia Rio en hoër spesifikasie Hyundai Getz modelle. Sedert sy bekendstelling in 2005 vervang hierdie enjin die VM Motori-gelewerde 1.5 L 3-silinder gemenedrukbuisbrandstofinspuiting diesel wat in die vroeër Hyundai Getz en Accent modelle diens gedoen het en wat merkbaar meer onverfynd was.

## 1.6 L (D4FB) 
Die 1.6-liter U dieselenjin (bekend as die D4FB) van die Žilina Kiafabriek in Slowakye is 'n uitgeboorde weergawe van die 1,5 liter-U-reeksenjin (77.2&nbsp;mm teenoor 75&nbsp;mm). Dit is 'n wêreldwye "beste in sy klas" dieselenjin. In 2009 is dit verfyn tot die 1.6 U2 weergawe, met 'n nuwe verplasingsinhoud, en ontwikkel 94 kW en 264  N·m se wringkrag.

## Variante 
* 1.1 L driesilinder
* 1.4 L viersilinder 
* 1.5 L viersilinder
* 1.6 L (D4FB)

;;Aanwendings
** Kia Cerato
** Kia Cee'd
** Kia Soul
** Hyundai i30
** Hyundai Accent
** Hyundai Creta

* 1.7 L (D4FD)

;;Aanwendings
** Hyundai i40
** Hyundai ix35
** Kia Optima
** Kia Sportage

## Verwysings
Dramagebou, UP

Die **Dramagebou** op die Hatfieldkampus van die Universiteit van Pretoria was voorheen die woonkwartiere van die personeel van die Christian Brothers’ College (CBC). Dié gebou met sy pragtige argitektoniese pilare aan die vooraansig is in 1928 deur Cowin, Powers en Ellis van die firma Clark & Downie (Edms) Bpk gebou. Die Universiteit het die gebou in 1968 bekom en teen 1969 het dit verskeie departemente gehuisves insluitend Argeologie, Afrikatale en Antropologie. In 1982 het die gebou die tuiste van die Dramadepartement geword. Die gebou wat in 'n U-vorm gebou is, en toon elemente van die Neo-Romaanse styl. Dramastudente repeteer gereeld aan toneelstukke en opvoerings in die opelug binnehof van die gebou.

## Verwysings
Drawidiese tale

Die **Drawidiese tale** is 'n taalfamilie wat veral in Suid-Indië en Noord-Sri Lanka asook in 'n kleiner mate in dele van Sentraal- en Oos-Indië, Pakistan, Nepal en Bangladesj gebesig word. Dit omvat 27 tale wat deur sowat 220 miljoen mense gepraat word. Die Indo-Ariese tale, wat veral in Noord-Indië gepraat word, is nie met die Drawidiese tale verwant nie, maar deur duisende jare se taalkontak het hulle talle gemeenskaplike kenmerke ontwikkel. Dit vorm 'n eie taalfamilie. In ruil daarvoor het die meeste van die huidige Drawidiese tale veral uit Sanskrit, Hindoeïsme se klassieke taal, baie woorde ontleen.

duimnael|links|Verspreiding van die Drawidiese tale binne die tale van Suid-Asië
duimnael|links|Stamboom van Drawidiese tale
Die vier grootste tale (volgens moedertaalsprekers) is: Telugu (74 miljoen), Tamil (69 miljoen), Kannada (38 miljoen) en Malayalam (34 miljoen). Daarbenewens word Brahui oorwegend in Pakistan en Kurukh in Nepal gepraat. Sommige tale soos Malayalam en Tamil het gedurende die onlangse twee eeue deur migrasie ook in lande soos Singapoer (albei tale), Mauritius en Maleisië (beide Tamil) gevestig. Daar bestaan ook 'n Tamil-bevolking in die Suid-Afrikaanse provinsie KwaZulu-Natal.

Lêer:KaKannada.png| Kannada
Lêer:KaMalayalam.png| Malayalam
Lêer:KaTamil.png| Tamil
Lêer:KaTelugu.png| Telugu

## Sien ook 
* Drawide

## Bronne 
*  
*  

## Eksterne skakels 
*  
*
Ekonomiese- en Bestuurswetenskappe-gebou, UP

Die Fakulteit Ekonomiese en Bestuurswetenskappe aan die Universiteit van Pretoria het in die laat 1980s hul eie gebou op die Hatfieldkampus bekom. Dit is ontwerp om as skakel te dien tussen die ouer geboue aan die noordekant en die meer moderne geboue aan die suidekant van die kampus. Die langwerpige, smal gebou toon elemente uit verskillende style insluitend Post-Romaanse Herlewing met elemente van die Ou Letteregebou soos die kloktoring en die boogstrukture en selfs elemente van die Pretoriase Baksteentradisie. Die argitek, Samuel Paul, was ’n alumnus van die universiteit. Die gebou is in drie fases gebou – die eerste twee fases is in Augustus 1989 voltooi en die laaste fase in Julie 1990. Die hoofgebou is deur voormalige President FW de Klerk in Maart 1991 geopen. Die gebou huisves die Sanlam-ouditorium, wat as ’n konferensiesentrum gebruik word, asook die kantore van die VSR. 

## Verwysings
Inligtingstegnologiegebou, UP

Die **Inligtingstegnologiegebou** op die Hatfieldkampus van die Universiteit van Pretoria het aanvanklik eers bekend gestaan as die
Opvoedkunde- en Regsgeleerdheidgebou. Dit is deur die argitekfirma Louw, Marais, Marquard en Kuhn ontwerp, en is in 1981 geopen om beide die Fakulteite Regsgeleerdheid en Opvoedkunde te huisves. Sedertdien het albei fakulteite na ander geboue verhuis – die Fakulteit Opvoedkunde het in 2002 na die Groenkloofkampus verskuif en die Fakulteit Regsgeleerdheid het in 2005 hul intrek in die nuwe Regsgeleerdheidgebou geneem. Die gebou word tans deur die Departement Inligtingtegnologie en Onderwysinnovasie gebruik. Dit huisves groot rekenaarlaboratoria wat bekend staan as die *Informatorium*. Die Departmente Rekenaarwetenskappe, Informatika, Inligtingswetenskappe en Statistiek is ook hier gevestig.

## Verwysings
Informatorium, UP

Die **Informatorium** op die Hatfieldkampus van die Universiteit van Pretoria is 'n rekenaarsentrum met 13 rekenaarlaboratoriums en ongeveer 780 werkstasies, wat aan die UP Intranet en die Internet gekoppel is. Elke student kry 200 megagreep gratis Internetdata per jaar en meer data kan by die KDS aangekoop word. Die Informatorium is in die Inligtingtegnologiegebou aan die suidekant van die Hatfieldkampus geleë.

## Verwysings
Toyota Celica

duimnael|280px|links|Nuut: Toyota Celica GT-S met aksiepakket
Die **Toyota Celica** is 'n reeks sportmotors wat deur Toyota vervaardig word.

## Verwysings
Toyota FJ Cruiser

Die **Toyota FJ Cruiser** is 'n retrogestileerde sportnutsvoertuig wat se stilering op die ou FJ40 Land Cruiser geskoei is.

## Verwysings
Greenpeace

duimnael|Greenpeace se kenteken
duimnael|Greenpeace se nasionale kantore
duimnael|Greenpeace se skip, die Rainbow Warrior II

**Greenpeace** (letterlik: *groen vrede*) is 'n internasionale nie-regeringsorganisasie wat vir die beskerming en bewaring van die omgewing werk. Die organisasie is in 1971 in Vancouver, Kanada gestig. Dit het sedertdien internasionaal uitgebrei en het tans nasionale kantore in 46 lande. Greenpeace se hoofkantoor is in Amsterdam in Nederland gesetel.

In die 1980's ontvang Greenpeace internasionale aandag nadat die Franse intelligensiediens die Rainbow Warrior, een van Greenpeace se skepe, in die Auckland-hawe gebombardeer en gesink het. Een persoon is tydens die voorval oorlede. In die daaropvolgende jaar het Greenpeace tot een van die grootste omgewingsorganisasies ter wêreld ontluik.

Greenpeace is bekend vir sy direkte aanslag en is al as die mees sigbare omgewingsorganisasie ter wêreld beskryf. Die organisasie het al menige omgewingskwessies aan die openbare klok gehang, en oefen druk op beide die privaat en die openbare sektor uit.

## Verwysings 
## Eksterne skakels 
* Greenpeace se amptelike webtuiste
*
Guzheng

duimnael|'n Guzheng
duimnael|Verskeie guzhengs in 'n winkel
duimnael

'n **Guzheng** of **gu zheng** (, of eenvoudig genoem **zheng** (, *gu*  beteken "oud" of "argaïes"), is 'n Chinese snaarinstrument.  Dit het 18 of meer snare en skuifbare brûe. Die moderne guzheng het gewoonlik 21 snare en brûe. Die "vingerpunte" (genoem "DaiMao") word gewoonlik deur musikante gebruik om die guzheng te speel en word algemeen van die doppe van skilpaaie gemaak.

Die *guzheng* is die voorvader van verskeie Asiatiese snaarinstrumente, soos die Japannese *koto*.
Ismail Mahomed

**Ismail Mahomed** is in Pretoria gebore in Julie 1931. Hy het sy skoolloopbaan daar voltooi en gekwalifiseer as 'n prokureur, maar was egter van die Pretoria Balie uitgesluit, omdat slegs blankes destyds toegelaat was.

## Loopbaan 
In 1991, ná die ontbanning van die African National Congress, was hy die eerste nie-blanke persoon in Suid-Afrika se geskiedenis om 'n permanente regter van die Hooggeregshof te word.

Mahomed het 'n groot bydrae in afgeleë gebiede gelewer, waar hy landelike gemeenskappe teen apartheidswette verteenwoordig het. Hy was nie, as 'n Indiër, toegelaat om in hotelle of in sekere provinsies soos die Oranje-Vrystaat te bly nie, en moes dikwels groot afstande reis om akkommodasie te vind.

Verslae toon dat Ismail Mahomed tussen 1975 en 1991 meer as enigiemand anders gedoen het om administratiefreg in Suid-Afrika te vorm. In Oktober 1996 is hy deur die Regsdienskommissie aangestel as die eerste Hoofregter van die nuwe demokratiese Suid-Afrika. Hy het ook die posisie van adjunkpresident van die Konstitusionele Hof vervul.

In Augustus 1999 het hy ge-oordeel oor die Patricia de Lille-saak, toe die ANC haar aangekla het van wangedrag in die Parlement. Hy het haar skorsing verwerp en die noodsaaklikheid vir onafhanklikheid van die regestelsel en die regering beklemtoon.

Hy was ook Regter van die Appèlhof en gesamentlik verantwoordelik vir 'n nuwe geregtelike gedragskode. Hy was instrumenteel in die opstel van die voorstel vir 'n dissiplinêre meganisme vir regters. Ismail Mahomed het ook as Hoofregter van Namibië gedien nadat hy Hoofregter van Suid-Afrika geword het.

## Dood 
Ismail Mahomed het op die ouderdom van 68 aan pankreakanker gesterf.

## Straatnaam 
Justice Mahomed-straat (voorheen bekend as Walker-/Charlesstraat) in Pretoria is in 2012 na hom genoem.

## Verwysings
Johannes Ramokhoase

**Johannes Slo Ramokhoase** is gebore in die ou Eersterus voordat inwoners verskuif is na Mamelodi, en was die eerste swart burgemeester van Pretoria.

## Loopbaan 
Hy het 'n BA-graad, met Engels en sielkunde as hoofvakke, en hy het sy honneursgraad in Engels voltooi. As 'n ANC-raadslid was Ramokhoase ook die skoolhoof van die Mamelodi Hoërskool.

In 1995, op die ouderdom van 44, klop hy die Vryheidsfront se raadslid Wikus Theron, om die eerste swart burgemeester van Pretoria te word, nadat die Nasionale Party nie 'n kandidaat aangewys het nie.

Hy het 'n instrumentele rol gespeel in die samesmelting van die ou Stadsraad van Pretoria met die plaaslike munisipaliteite van Mamelodi, Atteridgeville en ander omliggende gebiede.

## Straatnaam 
Johannes Ramokhoase-straat (voorheen bekend as Proesstraat) in Pretoria is in 2012 na hom vernoem.

## Verwysings
Mercedes-Benz M111 enjin

Die **M111-enjinfamilie** is 'n inlynviersilinder motorenjin van Mercedes-Benz, wat vanaf 1992 tot 2003 gebou is. Sy debuut was in die Mercedes-Benz E-klas (W124) van 1992. Die enjin se afmetings is relatief oorhaaks en beskik oor 4 kleppe per silinder.

## M111.920 
Die **M111.920** is 'n 1.8&nbsp;L (1799&nbsp;cc) 16-klepenjin. Sy kraglewering is 90&nbsp;kW (122&nbsp;pk).

Aanwendings:
* 1993–2000 Mercedes-Benz C-klas (W202)

## M111.940 
Die **M111.940** is 'n 2.0&nbsp;L (1998&nbsp;cc) 16-klepenjin met 'n boor en slag van 89.9 x 78.7&nbsp;mm en drukverhouding van 9.6:1. Dit produseer 100&nbsp;kW (136&nbsp;pk) se krag en 190 Nm se wringkrag.

Aanwendings:
* 1992–1995 Mercedes-Benz E200 (W124)
* 1993–2000 Mercedes-Benz C-klas (W202)

In teenstelling met die 102, 103 en vroeë 104 reeksenjins, maak hierdie enjin nie gebruik van meganiese inspuiting nie, maar wel van Siemens se PEC/PMS enjinbestuurstelsel, wat brandstof- en vonkbestuur integreer.

Dit is 'n tipe spoeddigtheidstelsel, omrede die mengselvorming afhanklik is van die enjinspoed, TPS hoek, en spruitstukdruk.

Inspuiters werk in pare (luier, ligte vrag), of almal (volvrag).

Dit maak gebruik van 2 ontstekingsklosse en geen ontstekingsverspreider. Silinders word in pare gevuur (dubbele vuur) – 1 en 4 saam en 2 en 3 saam. Die krukasposisiesensor bespeur die beweging van twee radiaal geplaaste plate op die vliegwiel, waarvan die een gemagnetiseer is en die ander een nie. Dus ontvang die enjinbestuurstelsel akkurate inligting oor watter groep silinders om te vuur, en watter groep inspuiters om te spuit.

## M111.942 
Soortgelyk aan die M111.940 enjin, maar in latere jare gebruik. Die kraglewering is 100&nbsp;kW (134&nbsp;pk) en maksimum wringkrag is 190 Nm.

Aanwendings:
* 1995–2000 Mercedes-Benz E200 (W210)
* 1993–2000 Mercedes-Benz C-klas (W202)
Geneefse Internasionale Motorskou

duimnael|Die Geneefse Internasionale Motorskou (6 Maart 2008)

Die **Geneefse Internasionale Motorskou** (Frans: ''Salon international de l'auto'') is 'n internasionale motorskou wat jaarliks in Maart in Genève, Switserland plaasvind. Die motorskou word georganiseer deur die Organisation Internationale des Constructeurs d'Automobiles (*Internasionale Organisasie van Motorvoertuigvervaardigers*) en word beskou as 'n belangrike internasionale motorskou. Die skou is vir die eerste keer in 1905 gehou.

## 2015 
In 2015 is die 85ste Geneefse Motorskou vanaf 5 tot 15 Maart gehou.

Die volgende motors is daar onthul:

## Verwysings
Austro-Asiatiese tale

[duimnael|links|Volgens Paul Sidwell en Roger Blench het die Austro-Asiatiese tale langs die [Mekongbekken versprei]]
duimnael|links|Stamboom van Austro-Asiatiese tale
Die **Austro-Asiatiese tale**, soms ook **Mon-Khmer-tale** genoem, is 'n taalfamilie wat uit rofweg 169 tale bestaan wat deur sowat 100 miljoen mense gepraat word. Hulle is oorwegend oor Suid- en Suidoos-Asië versprei. Daarbenewens kom Austro-Asiatiese tale ook in lande soos Indië, Bangladesj, Nepal en aan die suidelike grens van die Volksrepubliek China voor. Die naam van dié taalfamilie is afgelei van die Latynse woorde *australis* en *asia*, wat "Suid-Asiaties" beteken.

Die Austro-Asiatiese tale word as die outochtone tale van Suidoos-Asië beskou, aangesien die sprekers van die aangrensende Indo-Ariese, Tai-Kadai, Drawidiese, Austronesiese en Tibeto-Birmaanse tale later ná die streek migreer het. Paul Sidwell en Roger Blench vermoed, dat die sprekers van die Austro-Asiatiese tale langs die Mekongbekken versprei het.

Die grootste tale (volgens moedertaalsprekers) is: Viëtnamees (68 miljoen), Khmer (14 miljoen), Santali (6,2 miljoen), Moendari (1,7 miljoen), Ho (1,4 miljoen), Khasi (1 miljoen) en Mon (851&nbsp;000). Die eerste drie is die enigste van die Austro-Asiatiese tale wat amptelike status in 'n land geniet (in Viëtnam, Kambodja en Indië, respektiewelik). Die alternatiewe benaming Mon-Khmer-tale is van die twee tale Mon en Khmer afgelei.

## Verwysings 
## Bronne 
*  

## Eksterne skakels 
*  
*
Jan Shoba

**Jan Shoba** (sterf 1992) was 'n bevelvoerder in die ''Azanian People's Liberation Army* (APLA), die ondergrondse militêre vleuel van die *Pan Africanist Congress of Azania'' (PAC). APLA is gevorm in die 1960's, na die verbanning van die PAC en ander politieke organisasies, insluitend die *African National Congress* (ANC) en die Suid-Afrikaanse Kommunistiese Party (SAKP). Shoba is in 1984 in hegtenis geneem en in die tronk op Robbeneiland gesit, waarna hy in 1990 vrygelaat is.

Tydens die Waarheid-en-versoeningskommissie het dit bekend geword dat Jan Shoba lede van die PAC in die gebruik van vuurwapens opgelei het in Junie 1991, toe die PAC-operasie "Great Storm" ontwikkel het. Die doel van dié operasie was om die wit boeregemeenskap op hul plase aan te val, met die doel "om die land terug te kry". Hy is in 1992 by sy huis in Atteridgeville vermoor.

## Straatnaam 
Jan Shoba-weg (voorheen bekend as Duncanweg) in Pretoria is in 2012 na hom vernoem.

## Verwysings
Setlaar

[duimnael|300x300px|'n Moderne (1850) uitbeelding van die eerste middeleeuse setlaars in [Ysland]]

'n **Setlaar** is 'n persoon wat na 'n ander gebied migreer om daar 'n permanente woning te stig, gewoonlik om die omgewing te koloniseer.  Setlaars is oor die algemeen 'n sittende kultuur en is dus die teenoorgestelde van die nomade wat van plek na plek beweeg sonder 'n konsep van eienaarskap.
2015 Russiese Grand Prix

Die **2015 Formule Een Russiese Grand Prix** is op 11 Oktober 2015 op die Sochi Autodrom gehou. Dit was die vyftiende wedren van die kampioenskapseisoen en is deur Lewis Hamilton in sy Mercedes-Benz gewen.

## Kwalifisering 
## Wedrenuitslag 
## Puntestand na die Grand Prix 
### Renjaers 
### Vervaardigers
2013 Singapoerse Grand Prix

Die **2013 Singapoerse Grand Prix** is op 22 September 2013 op die Marinabaai Straatrenbaan in Singapoer gehou. Dit was die dertiende wedren van die kampioenskapseisoen en is deur Sebastian Vettel in sy Red Bull Racing-Renault gewen.

## Kwalifisering 
## Renuitslag
2015 Japannese Grand Prix

Die **2015 Formule Een Japannese Grand Prix** is op 27 September 2015 op die Suzuka Internasionale Renbaan in Japan gehou. Dit was die veertiende wedren van die kampioenskapseisoen en is deur Lewis Hamilton in sy Mercedes-Benz gewen.

## Kwalifisering 
## Wedrenuitslag
2015 Singapoerse Grand Prix

Die **2015 Formule Een Singapoerse Grand Prix** is op 20 September 2015 op die Marinabaai Straatrenbaan in Singapoer gehou. Dit was die dertiende wedren van die kampioenskapseisoen en is deur Sebastian Vettel in sy Ferrari gewen.

## Kwalifisering 
800px|duimnael|links|← VOORWegspringrooster vir die 2015 Singapoerse Grand Prix.

## Renuitslag
2014 Singapoerse Grand Prix

Die **2014 Formule Een Singapoerse Grand Prix** is op 21 September 2014 op die Marinabaai Straatrenbaan in Singapoer gehou. Dit was die veertiende wedren van die kampioenskapseisoen en is deur Lewis Hamilton in sy Mercedes-Benz gewen.

## Kwalifisering 
## Renuitslag
Fries (boukunde)

duimnael|Fries van die Toring van die Winde in Athene, Griekeland.
[duimnael|Deel van die sentrale paneel van die historiese friesreeks in die [Voortrekkermonument se heldesaal: Retief en Dingaan teken die Verdrag wat aan die Voortrekkers land toeken.]]

In argitektuur verwys 'n **fries** (meervoud: *friese*) na 'n versierde horisontale strook of band wat soms boaan die muur van 'n gebou of vertrek, of aan die borand van 'n voorwerp, soos 'n vaas, aangebring is.

'n Fries bied 'n uitgebreide, verhalende voorstelling van mense, mitologiese figure en/of diere binne 'n duidelik raamwerk. Friese het 'n dekoratiewe funksie, wat meestal ook 'n dieper betekenis insluit. Dit kan op velerlei wyses en van 'n verskeidenheid materiale vervaardig word.

Die fries in die heldesaal van die Voortrekkermonument is een van die grootste marmerfriese ter wêreld. Hierdie fries bestaan uit 27 panele wat belangrike gebeure tydens die Groot Trek uitbeeld. Die fries is deur 4 Suid-Afrikaanse beeldhouers ontwerp, naamlik Hennie Potgieter, Peter Kirchhoff, Frikkie Kruger en Laurika Postma. Die gipsmodelle is na Italië gestuur waar 40 Italiaanse beitelaars en 6 beeldhouers dit in Italiaanse marmer (Quercetta-marmer) uitgekap het. Die voltooide Fries weeg bykans 200 ton.

## Verwysings 
## Eksterne skakels 
*
Trigeminale neuralgie

**Trigeminale neuralgie** is siekte wat gekenmerk word deur neuropatiese episodes van intense pyn in die gesig. Dit is al as een van die pynlikste toestande bekend beskryf.  Die pyn kan op verskillende plekke op die gesig manifesteer, soos aan die voorkant van die oor, oog, lippe, neus, kopvel, voorkop, wange, mond of kakebeen, asook aan die kant van die gesig.

Die pyn word deur die trigeminale senuwee veroorsaak. Die trigeminale senuwee is 'n kraniale senuwee wat drie groot takke het: die oftalmiese senuwee (V1), die maksillêre senuwee (V2) en die mandibulêre senuwee (V3). Een, twee, of al drie takke van die senuwee kan beïnvloed word. In 1-6% van die gevalle kom dit aan beide kante van die gesig voor, hoewel dit uiters selde op dieselfde tyd gebeur. Trigeminale neuralgie behels meestal die middelste (die maksillêre senuwee of V2) en laer tak (mandibulêre senuwee of V3) van die trigeminale senuwee.

Daar is verskeie moontlikhede behandelings vir trigeminale neuralgie, beide chirurgies en medies van aard. Behandeling word gewoonlik met die toediening van karbamasepien begin.

Na beraming ly een 1 uit 15&nbsp;000 of 20&nbsp;000 mense aan trigeminale neuralgie, hoewel die werklike syfer as gevolg van misdiagnose aansienlik hoër kan wees. In die meeste gevalle begin simptome bo die ouderdom van 50 verskyn, hoewel gevalle van kinders so jonk as drie jaar al aangeteken is. Dit is meer algemeen by vroue as mans. Trigeminale neuralgie is die eerste keer deur die geneesheer John Fothergill en chirurgies deur John Murray Carnochan beskryf, beide van hulle het aan die Universiteit van Edinburgh se Mediese Skool gegradueer.

## Verwysings
Tai-Kadai-tale

Die **Tai-Kadai-tale**, soms ook **Kra-Dai-**, **Dais-** of **Kadai-tale** genoem, is 'n taalfamilie wat uit 95 tale bestaan wat deur sowat 100 miljoen mense gepraat word. Hulle is oorwegend oor Suid-China, Hainan, Indo-China en Noordoos-Indië versprei.

duimnael|links|Tai-Kadai-migrasie volgens James R. Chamberlain (2016).
duimnael|links|Stamboom van Tai-Kadai-tale
Die Tai-Kadai-tale is na die twee hooftakke, naamlik die Tai-tale en die Kra-tale (by Ethnologue *Kra-Dai*), genoem. Dis hoekom dié benaming omstrede en nie algemeen aanvaar is nie. Aan dié taalfamilie behoort nog die taal Ong Be (op Hainan), die Kam-Sui-tale en die Hlai-tale (ook op Hainan); altesaam bestaan dié taalfamilie uit vyf sytakke waarvan die Tai-tale net die grootste is. Van die alternatiewe benamings sluit in Kra-Dai-, Dais- en Kadai-tale.

Die diversiteit van die Tai-Kadai-tale in suidoostelike China, veral in Guizhou en Hainan, dui daarop dat dit naby aan hul tuisland is. Die Tai-tak het net sowat 'n duisend jaar gelede suid ná Suidoos-Asië verskuif in wat Austro-Asiatiese grondgebied gewees het met die oprigting van nasies wat later Thailand en Laos sou word.

Die grootste tale (volgens moedertaalsprekers) is: Thai (20 miljoen), Tai Yai (3,3 miljoen) en Lao (3 miljoen). Thai en Lao is die enigste van die Tai-Kadai-tale wat amptelike status in 'n land geniet (in Thailand en Laos, respektiewelik).

## Verwysings 
## Bronne 
*  

## Eksterne skakels 
*  
*
2015 Verenigde State Grand Prix

Die **2015 Formule Een Verenigde State Grand Prix** het op 25 Oktober 2015 op die Circuit of the Americas in Austin, Texas plaasgevind. Dit was die sestiende wedren van die kampioenskapseisoen en is deur Lewis Hamilton in sy Mercedes gewen. Daarmee het Hamilton verseker dat hy nie in die laaste drie wedrenne van die seisoen ingehaal kan word nie, en dus sy derde F1-wêreldbestuurderskampioenskapstitel verower.

## Kwalifisering 
Sebastian Vettel, wat in die vyfde plek kwalifiseer en Kimi Räikkönen op agtste plek, word albei met 10 plekke op die rooster gepenaliseer vir die gebruik van 'n vyfde enjin. Die jaarlikse kwota is op vier vasgestel. Na die straf wat Bottas opgelê is, het Vettel vanaf dertiende plek en Räikkönen vanaf die agttiende weggespring.

## Renuitslag 
## Puntestand na die Grand Prix 
### Renjaers 
### Vervaardigers
January Masilela

**Januarie Masilela** was sekretaris van die Departement van Verdediging van Suid-Afrika. Hy is in 1955 gebore en het gedien as adjunk-sekretaris-generaal van die ANC.

## Loopbaan 
Masilela het Suid-Afrika in 1975 verlaat om na Zambië te gaan waar hy by Umkhonto we Sizwe (MK) aangesluit het. Hierdie mobilisering was die begin van sy militêre opleiding, waarna hy sy basiese militêre opleiding in Libië gaan doen het, voordat hy na die voormalige Sowjet-Unie gegaan het waar hy vir sowat twee jaar lank 'n senior kursus bygewoon het. Tussen 1982 en 1984 het hy 'n senior diploma in sosiale wetenskap bekom.

Hy was die adjunk-sekretaris-generaal van die ANC tussen 1992 en 1994, en die sekretaris van die Departement van Verdediging van Suid-Afrika tussen 1999 en 2008.

## Dood 
Masilela het in 'n motorongeluk in Bronkhorstspruit gesterf op 24 Augustus 2008.

## Straatnaam 
Januarie Masilela-rylaan (voorheen bekend as Genl. Louis Botha-rylaan) in Pretoria is in 2012 na hom vernoem.

## Verwysings
Ewald Auguste Esselen

**Ewald Auguste Esselen**  is op (27 September, 1858 - 1 November, 1918) in Worcester, Suid-Afrika gebore uit 'n Rynse sendingfamilie. Sy vader was eerw. L. F. Esselen. 

## Loopbaan 
Na sy skoolopleiding is Ewald na die Universiteit van Edinburgh, Skotland, om hom in die medisyne te bekwaam. Hy het in 1881 na Suid-Afrika teruggekeer en is later as die privaatsekretaris vir vise-president Paul Kruger aangestel. Hy het weer na Londen gegaan waar hy, op advies van Kruger, by die *Inner Temple* gekwalifiseer het as 'n advokaat. In 1887 is hy aangestel as Kriminele Regter vir die Zuid-Afrikaansche Republiek (ZAR), en as Prokureur-generaal in 1894. 

## Krygsgevangene 
Hy word in 1900 krygsgevange geneem, maar tog toegelaat om op parool na Europa te gaan. Hy keer in 1902 terug na Suid-Afrika en begin weer as advokaat praktiseer.

## Dood 
Hy het aan die begin van 1918 in Seepunt (Kaapstad) gesterf en is begrawe in die Ou Begraafplaas in Pretoria.

## Straatnaam 
Esselenstraat (nou bekend as Robert Sobukwe-straat) in Pretoria was na hom vernoem.

## Verwysings